અમદાવાદ: કેન્દ્રના સ્વચ્છ ભારત મિશન હેઠળ દેશનાં ૭૦૦ શહેરોને આવરી લઈ કેટલાક શહેરોમાં સ્વચ્છતા સર્વેક્ષણ ગત તા.૪ જાન્યુઆરી, ૨૦૧૭થી શરૂ કરાયું છે. અમદાવાદનો આગામી તા.૨૫ જાન્યુઆરી, ૨૦૧૭ બાદ વારો આવવાનો છે. દેશનાં સ્વચ્છ શહેરોમાં ટોચનું સ્થાન મેળવવા કોર્પોરેશનો વચ્ચે જબ્બર સ્પર્ધા જામી છે. ખાસ કરીને કેન્દ્રની ‘સ્વચ્છતા એપ’ના ડાઉનલોડની સંખ્યા તેમજ સ્વચ્છતા સંબંધી ફરિયાદોનું નિરાકરણ લાવવાની કામગીરીના આંકડા મોટા બતાવવા અમદાવાદ કોર્પોરેશન દ્વારા ‘ડર્ટી ગેમ’ અપનાવાઈ હોવાનું જણાતાં ભારે ખળભળાટ મચ્યો છે. ખુદ કેન્દ્રની તપાસમાં આ ગેરરીતિ બહાર આવી છે.